नई दिल्ली: दिग्गज अभिनेता और फिल्म निर्देशक अमोल पालेकर ने सुप्रीम कोर्ट में याचिका लगाई है कि फिल्मों के प्री-सेंसरशिप से जुड़े नियमों में आज के समय के हिसाब से बदलाव किए जाने चाहिए. अपनी याचिका के जरिए पालेकर ने सिनेमैटोग्राफी एक्ट को चुनौती देते हुए कहा है कि सेंसर बोर्ड के कामकाज में बदलाव किया जाना चाहिए. पालेकर की याचिका पर सुनवाई के बाद सुप्रीम कोर्ट ने सूचना एंव प्रसारण मंत्रालय और सेंसर बोर्ड को नोटिस जारी कर इस संबंध में जवाब मांगा है.